Ηλεκτρονική δήλωση φόρου μεταβίβασης ακινήτων
Σε περίπτωση αναγκαστικού πλειστηριασμού, οι δηλώσεις φόρου μεταβίβασης, υποβάλλονται μέσα σε πέντε (5) εργάσιμες ημέρες από τη διενέργεια του πλειστηριασμού και πάντως πριν από τη σύνταξη της περίληψης της κατακυρωτικής έκθεσης. Στις υπόλοιπες περιπτώσεις υποβάλλονται πριν από την σύνταξη συμβολαίου.
Η δήλωση ΦΜΑ συμπληρώνεται από τον πιστοποιημένο συμβολαιογράφο που θα καταρτίσει τη συμβολαιογραφική πράξη και υποβάλλεται από τους συμβαλλομένους με τη χρήση των προσωπικών κωδικών TAXISnet .
Η διαδικασία αφορά στη δήλωση φόρου μεταβίβασης ακινήτων και παρέχεται μέσω της ηλεκτρονικής εφαρμογής MyProperty της ΑΑΔΕ.
Βεβαιώσεις και πιστοποιητικά που απαιτούνται για τη συμπλήρωση των εντύπων του αντικειμενικού προσδιορισμού. Βεβαιώσεις που εκδίδουν οι πολεοδομικές υπηρεσίες ή οι μηχανικοί.
Σε περίπτωση ειδικών απαλλαγών, τα δικαιολογητικά που έχουν καθοριστεί με τις οικείες αποφάσεις
Τα απαραίτητα δικαιολογητικά για τη χορήγηση απαλλαγής α΄ κατοικίας όπως έχουν καθοριστεί με την ΠΟΛ. 1101/2010 απόφαση του Υπουργού Οικονομικών. α. Πιστοποιητικό οικογενειακής κατάστασης ή άλλο ισοδύναμο β. Aποδεικτικό επιμέλειας τέκνων σε λύση του γάμου γ. Υπεύθυνη δήλωση δ. Οικοδομική άδεια κ.λπ. για οικοδομησιμότητα και θέση ακινήτου ε. Αποδεικτικό μόνιμης κατοικίας στην Ελλάδα στ. Επιπλέον δικαιολογητικά για απόδειξη αναπηρίας ή την ιδιότητα ομογενούς ή πρόσφυγα ή επί μακρόν διαμένοντος στην Ελλάδα
ΔΗΜΟΣΙΑ ΟΙΚΟΝΟΜΙΚΗ ΥΠΗΡΕΣΙΑ (Δ.Ο.Υ.) ΚΕΝΤΡΟ ΦΟΡΟΛΟΓΙΑΣ ΚΕΦΑΛΑΙΟΥ (ΚΕ.ΦΟ.Κ.)
Η διαδικασία παρέχεται για τις κάτωθι περιπτώσεις: 1. Παραλαμβάνονται ψηφιακά μέσω της εφαρμογής myPROPERTY οι ακόλουθες περιπτώσεις δηλώσεων φόρου μεταβίβασης: Α. Οι αρχικές εμπρόθεσμες δηλώσεις φόρου μεταβίβασης ακινήτων, που βρίσκονται σε περιοχές στις οποίες ισχύει το σύστημα αντικειμενικού προσδιορισμού της αξίας και αφορούν: α) Tη σύνταξη συμβολαιογραφικού εγγράφου για τη μεταβίβαση ακινήτου ή τη σύσταση εμπραγμάτου δικαιώματος σε ακίνητο με επαχθή αιτία, για την οποία υποβάλλεται κοινή δήλωση φόρου μεταβίβασης ακινήτων από τους συμβαλλόμενους, β) Την επίκληση από τον μεταβιβάζοντα της κτήσης του ακινήτου με τακτική ή έκτακτη χρησικτησία, σε συμβόλαιο μεταβίβασης της κυριότητας αυτού ή σύστασης άλλου εμπραγμάτου δικαιώματος σε αυτό με οποιαδήποτε αιτία, γ) Τη διαφορά της έκτασης, εφόσον αυτή είναι μεγαλύτερη της αναγραφόμενης στον με επαχθή αιτία τίτλο κτήσης του ακινήτου, σε περίπτωση που αυτό μεταβιβάζεται ή συστήνεται εμπράγματο δικαίωμα σ’ αυτό με οποιαδήποτε αιτία, δ) Την πλασματική μεταβίβαση σε εκτέλεση προσυμφώνου πώλησης και εργολαβικού προσυμφώνου, ε) Τη μεταβίβαση στον εργολάβο από τον οικοπεδούχο, λόγω εκτέλεσης εργολαβικού προσυμφώνου, ιδανικού μεριδίου οικοπέδου., στ) Τη σύνταξη οριστικού συμβολαίου μεταβίβασης ακινήτου ή σύστασης εμπραγμάτου δικαιώματος σε αυτό με επαχθή αιτία, σε εκτέλεση προσυμφώνου, εφόσον το συμβόλαιο συντάσσεται μέσα σε δύο (2) χρόνια από την κατάρτιση του προσυμφώνου. Στην περίπτωση αυτή, αναρτάται στην εφαρμογή myPROPERTY υποχρεωτικά το συμβολαιογραφικό προσύμφωνο, ζ) Τη σύνταξη συμβολαιογραφικών πράξεων σύστασης ή τροποποίησης σύστασης οριζοντίων ή καθέτων ιδιοκτησιών με ή χωρίς κτίσματα, εφόσον δεν πραγματοποιείται με αυτές μεταβίβαση εμπραγμάτου δικαιώματος, δεν μεταβάλλονται τα εξ αδιαιρέτου ποσοστά των συμβαλλομένων στο οικόπεδο/αγροτεμάχιο και δεν προκύπτει για τους λόγους αυτούς υποχρέωση καταβολής φόρου. Β. Οι αρχικές εμπρόθεσμες και εκπρόθεσμες δηλώσεις φόρου μεταβίβασης ακινήτων σε περίπτωση αναγκαστικού πλειστηριασμού που αφορούν ακίνητα τα οποία βρίσκονται σε περιοχές στις οποίες ισχύει το σύστημα αντικειμενικού προσδιορισμού αξίας ακινήτων. Γ. Οι δηλώσεις για τη ματαίωση σύνταξης του συμβολαιογραφικού εγγράφου, εφόσον οι αρχικές έχουν υποβληθεί με τον ίδιο τρόπο. Δ. Οι τροποποιητικές εμπρόθεσμες δηλώσεις φόρου μεταβίβασης ακινήτων, που βρίσκονται σε περιοχές στις οποίες ισχύει το σύστημα αντικειμενικού προσδιορισμού της αξίας, εφόσον η αρχική δήλωση έχει υποβληθεί μέσω της εφαρμογής myPROPERTY της Α.Α.Δ.Ε., δεν έχει συνταχθεί το σχετικό συμβολαιογραφικό έγγραφο και αφορούν τις υποπερ. α), β), γ) ε) και ζ) της παραπάνω περ. Α. 2. Παραλαμβάνονται ψηφιακά μέσω της εφαρμογής myPROPERTY- Δήλωση Φόρου Μεταβίβασης Ακινήτων μέσω Δ.Ο.Υ./ ΚΕ.ΦΟ.Κ., οι ακόλουθες περιπτώσεις δηλώσεων φόρου μεταβίβασης ακινήτων: α) Αρχικές δηλώσεις φόρου μεταβίβασης ακινήτων, οι οποίες αφορούν τη σύσταση ή τροποποίηση σύστασης ή κατάργηση σύστασης οριζοντίων ή καθέτων ιδιοκτησιών με ή χωρίς κτίσματα, για ακίνητα που βρίσκονται σε περιοχές στις οποίες ισχύει το σύστημα Αντικειμενικού Προσδιορισμού Αξίας Ακινήτων (Α.Π.Α.Α.), εφόσον πραγματοποιείται μεταβίβαση εμπραγμάτου δικαιώματος, διανομή, ανταλλαγή, συνένωση ακινήτων και προκύπτει υποχρέωση καταβολής φόρου, β) Αρχικές δηλώσεις φόρου μεταβίβασης ακινήτων, οι οποίες αφορούν τη σύσταση ή τροποποίηση σύστασης ή κατάργηση σύστασης οριζοντίων ή καθέτων ιδιοκτησιών με ή χωρίς κτίσματα, για ακίνητα εκτός συστήματος Α.Π.Α.Α., γ) Οι δηλώσεις για τη ματαίωση σύνταξης της συμβολαιογραφικής πράξης, εφόσον οι αρχικές έχουν υποβληθεί μέσω της ψηφιακής εφαρμογής, δ) Οι τροποποιητικές εμπρόθεσμες δηλώσεις φόρου μεταβίβασης ακινήτων που αφορούν στις περ. α) και β), εφόσον η αρχική δήλωση έχει υποβληθεί ψηφιακά μέσω της εφαρμογής myPROPERTY- Δήλωση φόρου μεταβίβασης ακινήτων μέσω Δ.Ο.Υ./ΚΕ.ΦΟ.Κ και δεν έχει συνταχθεί το σχετικό συμβολαιογραφικό έγγραφο. Ο αναφερόμενος χρόνος για την ολοκλήρωση της διαδικασίας είναι ενδεικτικός και με την προϋπόθεση ότι το συμβόλαιο θα συνταχθεί και θα αναρτηθεί άμεσα μετά την υποβολή της δήλωσης, δεδομένου ότι το χρονικό διάστημα των 60 ημερών για την επαλήθευση της δήλωσης από τη Φορολογική Διοίκηση ξεκινά μετά την σύνταξη και ανάρτηση του συμβολαίου.
Τροποποίηση της υπό στοιχεία Α. 1110/2022 απόφασης του Διοικητή της Ανεξάρτητης Αρχής Δημοσίων Εσόδων (ΑΑΔΕ) για την ηλεκτρονική υποβολή δήλωσης φόρου μεταβίβασης ακινήτων- «Δήλωση Φ.Μ.Α.» (Β’ 4334).
Ηλεκτρονική δήλωση φορολογίας μεταβίβασης ακινήτων - «Δήλωση Φ.Μ.Α.».
Μεταβίβαση αρμοδιοτήτων και εξουσιοδότηση υπογραφής «Με εντολή Διοικητή» σε όργανα της Φορολογικής Διοίκησης
Υποβολή των δηλώσεων φόρου μεταβίβασης ακινήτων με τη χρήση της ηλεκτρονικής εφαρμογής (myproperty).
Διαδικασία υποβολής δηλώσεων φορολογίας κεφαλαίου, κοινοποίησης των πράξεων προσδιορισμού του φόρου και λήψης πιστοποιητικών των φορολογιών κεφαλαίου. - Εφαρμογή της απόφασης Α.1137/2020 (ΦΕΚ 2423 Β΄)
Καθορισμός της διαδικασίας υποβολής δηλώσεων φορολογίας κεφαλαίου,κοινοποίησης των πράξεων προσδιορισμού του φόρου και λήψης πιστοποιητικών των φορολογιών κεφαλαίου.
Καθορισμός των δικαιολογητικών που υποβάλλονται για τη χορήγηση απαλλαγής από το φόρο κατά την απόκτηση πρώτης κατοικίας με αγορά ή αιτία θανάτου ή γονικής παροχής.
Ψηφιακή υποβολή δήλωσης φόρου μεταβίβασης ακινήτων μέσω Δ.Ο.Υ./ΚΕ.ΦΟ.Κ.- «Δήλωση φόρου μεταβίβασης ακινήτων μέσω Δ.Ο.Υ./ΚΕ.ΦΟ.Κ».
Τροποποίηση της υπό στοιχεία Α. 1110/5.8.2022 απόφασης του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.) «Ηλεκτρονική υποβολή δήλωσης φόρου μεταβίβασης ακινήτων- “Δήλωση Φ.Μ.Α.”» (Β’ 4334)
Καθορισμός διαδικασίας χορήγησης αναδρομικής αναστολής εφαρμογής ΦΠΑ στα ακίνητα, σύμφωνα με το άρθρο 37 του ν. 5131/2024 «Αναδιάρθρωση της Ελληνικής Εταιρείας Συμμετοχών και Περιουσίας και των θυγατρικών της και λοιπές διατάξεις» Α’ 128 και διακανονισμού έκπτωσης ΦΠΑ για αυτά
Τροποποίηση της υπό στοιχεία Α.1013/13.01.2020 απόφασης του Υφυπουργού Οικονομικών «Καθορισμός διαδικασίας διακανονισμού έκπτωσης ΦΠΑ για ακίνητα που έχουν υπαχθεί σε καθεστώς αναστολής εφαρμογής ΦΠΑ», (Β΄87)»
Καθορισμός των προϋποθέσεων, της διαδικασίας και κάθε άλλου ειδικότερου θέματος εφαρμογής των διατάξεων του άρθρου 5 του ν. 5104/2024 (Α 58) για την ψηφιακή κοινοποίηση πράξεων, αποφάσεων και λοιπών εγγράφων που εκδίδει η Φορολογική Διοίκηση
Καθορισμός των τρόπων κοινοποίησης των πράξεων και εγγράφων της Φορολογικής Διοίκησης στις περιπτώσεις που δεν είναι δυνατή η κοινοποίηση αυτών με ψηφιακά μέσα, σύμφωνα με τις διατάξεις του άρθρου 5 του ν.5104/2024 (Α΄58), της έκτασης εφαρμογής εκάστου τρόπου, καθώς και κάθε άλλου αναγκαίου θέματος
Κώδικας Φορολογικής Διαδικασίας και άλλες διατάξεις.
Τροποποίηση της υπό στοιχεία Α. 1110/5.8.2022 απόφασης του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.) «Ηλεκτρονική υποβολή δήλωσης φόρου μεταβίβασης ακινήτων – “Δήλωση Φ.Μ.Α.”» (Β΄4334)
Καθορισμός διαδικασίας διακανονισμού έκπτωσης ΦΠΑ για ακίνητα που έχουν υπαχθεί σε καθεστώς αναστολής εφαρμογής ΦΠΑ
Τύπος και περιεχόμενο του αποδεικτικού καταβολής στις φορολογίες κεφαλαίου
Τροποποίηση της υπό στοιχεία Α. 1062/17-04-2025 απόφασης του Διοικητή της Ανεξάρτητης Αρχής Δημοσίων Εσόδων (ΑΑΔΕ) «Ψηφιακή υποβολή δήλωσης φόρου μεταβίβασης ακινήτων μέσω Δ.Ο.Υ./ΚΕ.ΦΟ.Κ– “Δήλωση φόρου μεταβίβασης ακινήτων μέσω Δ.Ο.Υ./ΚΕ.ΦΟ.Κ ”» (Β΄2049)
Τροποποίηση της υπό στοιχεία Α. 1110/5.8.2022 απόφασης του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.) «Ηλεκτρονική υποβολή δήλωσης φόρου μεταβίβασης ακινήτων - “Δήλωση Φ.Μ.Α.”» (Β’ 4334).
Εφαρμόζονται οι διατάξεις του άρθρου 72 του ν. 5104/2024 (Α΄ 58).
Μετά την πληρωμή του φόρου από τον υπόχρεο (μέσα σε 3 εργάσιμες ημέρες) και την ενημέρωση του TAXIS μπορεί να εκτυπωθεί το αποδεικτικό καταβολής μέσω της εφαρμογής της ΑΑΔΕ.
1. Με την ψηφιακή υποβολή της δήλωσης Φ.Μ.Α. μέσω της εφαρμογής myPROPERTY εκδίδονται η πράξη διοικητικού προσδιορισμού του φόρου και κοινοποιείται στον υπόχρεο, καθώς και η ταυτότητα οφειλής. 2. Mετά τη ψηφιακή υποβολή της δήλωσης μέσω της εφαρμογής myPROPERTY— Δήλωση φόρου μεταβίβασης ακινήτων μέσω Δ.Ο.Υ./ ΚΕΦΟΚ , ο υπάλληλος της αρμόδιας Δ.Ο.Υ./ ΚΕ.ΦΟ.Κ. εισέρχεται στην εφαρμογή για τον προσδιορισμό του φόρου ως ακολούθως: εντός δέκα (10) εργάσιμων ημερών από την υποβολή της δήλωσης αυτή παραλαμβάνεται από την αρμόδια υπηρεσία της Φορολογικής Διοίκησης και εκδίδεται η πράξη διοικητικού προσδιορισμού του φόρου, και η οποία κοινοποιείται στον υπόχρεο ή στον νόμιμο εκπρόσωπο αυτού. Δηλώσεις που υποβάλλονται σε αναρμόδια Δ.Ο.Υ./ΚΕ.ΦΟ.Κ. διαβιβάζονται εντός τριών (3) εργασίμων ημερών στην αρμόδια υπηρεσία. Σε περίπτωση ακινήτων εκτός συστήματος Α.Π.Α.Α. (διενεργείται προσωρινός προσδιορισμός της αγοραίας αξίας από τη Φορολογική Διοίκησης εντός 5 εργάσιμων ημερών), η πράξη εκδίδεται μετά τον προσδιορισμό της προσωρινής αξίας, σύμφωνα με τις διατάξεις του άρθρου 3 του ν. 5219/2025 από την αρμόδια υπηρεσία, στη χωρική αρμοδιότητα της οποίας βρίσκεται το ακίνητο που μεταβιβάζεται.
Ο συμβολαιογράφος υποχρεούται μετά την σύνταξη του συμβολαίου να καταχωρήσει τα στοιχεία αυτού και να το επισυνάψει στην ως άνω εφαρμογή εντός 15 εργάσιμων ημερών. Μέσα σε εξήντα (60) ημέρες από την ανάρτηση της συμβολαιογραφικής πράξης στην εφαρμογή myPROPERTY, η αρμόδια υπηρεσία ελέγχει την ακρίβεια των δηλουμένων και τη συμφωνία του περιεχομένου της δήλωσης με τη συμβολαιογραφική πράξη. α) Σε περίπτωση που απαιτούνται πρόσθετα δικαιολογητικά ή διαπιστωθεί οποιοδήποτε σφάλμα στον προσδιορισμό του φόρου, που συνεπάγεται τον προσδιορισμό μειωμένου φόρου, ο φορολογούμενος καλείται από το αρμόδιο τμήμα της Δ.Ο.Υ./ΚΕ.ΦΟ.Κ. για την υποβολή, εντός δεκαπέντε (15) ημερών από την παραλαβή της πρόσκλησης (σε περίπτ, των επιπλέον ζητούμενων δικαιολογητικών ή τροποποιητικής δήλωσης σύμφωνα με τις διατάξεις του ΚΦΔ (ν. 5104/2024). β) Σε περίπτωση επαλήθευσης του περιεχομένου της δήλωσης με τα οριζόμενα στην κείμενη νομοθεσία και τη συνδρομή των προϋποθέσεων απαλλαγής ολοκληρώνεται ο ενδιάμεσος έλεγχος δήλωσης.
Σε περίπτωση μη υποβολής τροποποιητικής δήλωσης από τον συμβολαιογράφο ο Προϊστάμενος της αρμόδιας υπηρεσίας της ΑΑΔΕ, εκδίδει και κοινοποιεί εντολή ελέγχου σύμφωνα με τα οριζόμενα στην υπό στοιχεία Α. 1137/2020 απόφαση του διοικητή της ΑΑΔΕ.
Ο εκτιμώμενος χρόνος υλοποίησης είναι ενδεικτικός. Συμπληρώθηκε αποκλειστικά και μόνο για συστημικούς λόγους. Εξαρτάται από την ποιότητα και την ταχύτητα δεδομένων και του δικτύου
Έκδοση πράξης διοικητικού προσδιορισμού φόρου και ταυτότητας οφειλής (όπου απαιτείται).
Ανάρτηση αποδεικτικού καταβολής του φόρου
Ενδιάμεσος έλεγχος δήλωσης/ Επαλήθευση της συμφωνίας του περιεχομένου με τα οριζόμενα στην κείμενη νομοθεσία